作者:無名氏
標題:賀新郎
內容:天意扶炎宋。為吾皇、維衡獄孕，長沙星夢。社稷勳庸天地窄，不數智名功勇。要自有、胸中妙用。擎著東南一柱，看邊民、買犢歸耕種。官職易，此身重。黃封已見傳宣送。卻春來、洪鈞初轉，紫樞歸拱。歲歲玉樓春噀處，慧質明妝環擁。正弟勸、兄酬歡縱。一寸丹心堅似鐵，待磨崖、勒就浯溪頌。龍尾道，接天踵。